CELEX: 62019TN0132
Language: fi
Date: 2019-02-26 00:00:00
Title: asia T-132/19: Kanne 26.2.2019 — Ashworth v. parlamentti

29.4.2019   
            
            
               FI
            
            
               Euroopan unionin virallinen lehti
            
            
               C 148/56
            
         
      Kanne 26.2.2019 — Ashworth v. parlamentti
      (asia T-132/19)
      (2019/C 148/55)
      Oikeudenkäyntikieli: ranska
      
         Asianosaiset
      
      
         Kantaja: Richard Ashworth (Lingfield, Yhdistynyt kuningaskunta) (edustajat: asianajajat A. Schmitt ja A. Waisse)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  yhdistämään nyt esillä olevan asian ja Salvador Garriga Polledon ja 45 muun Euroopan parlamenttia vastaan 19.2.2019 vireille paneman asian (asia T-102/19) kanssa unionin yleisen tuomioistuimen työjärjestyksen 68 artiklan perusteella niiden keskinäisen yhteyden vuoksi
               
            
                  —
               
               
                  tarvittaessa prosessinjohtotoimina tai asian selvittämistoimina velvoittamaan Euroopan parlamentin toimittamaan Euroopan parlamentin oikeudellisen yksikön antamat lausunnot, jotka on todennäköisesti annettu 16.7.2018 ja 3.12.2018, vaikka niiden täsmällinen tekopäivä ei ole tiedossa, mutta joka tapauksessa ennen kuin Euroopan parlamentin puhemiehistö antoi 10.12.2018 Euroopan parlamentin jäsenten asemaa koskevien sääntöjen soveltamisohjeiden muuttamisesta päätöksen 2018/C 466/02 (EUVL 2018, C 466, s. 8, jäljempänä soveltamisohjeet)
               
            
                  —
               
               
                  kumoamaan edellä mainitun, Euroopan parlamentin puhemiehistön Euroopan parlamentin jäsenten asemaa koskevien sääntöjen soveltamisohjeiden muuttamisesta 10.12.2018 antaman päätöksen siltä osin kuin sillä muutetaan soveltamisohjeiden 76 artiklaa (johdanto-osan viides ja kuudes perustelukappale ja 1 artiklan 7 kohta) ja 2 artiklaa, siltä osin kuin se koskee mainittujen soveltamisohjeiden 76 artiklaa, tai muussa tapauksessa siltä osin kuin siinä vahvistetaan 5 prosentin maksu, joka pidätetään kaikista eläkkeistä, joiden maksaminen alkaa 1.1.2019, tai muussa tapauksessa, mikäli katsotaan, että edellä mainittuja seikkoja ei voida erottaa kanteen kohteena olevan päätöksen muusta osasta, kumoamaan mainitun päätöksen kokonaisuudessaan
               
            
                  —
               
               
                  velvoittamaan parlamentin korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että puhemiehistöltä puuttuu asiallinen toimivalta
                  
                              —
                           
                           
                              yhtäältä kanteen kohteena oleva toimi on annettu vastoin Euroopan parlamentin jäsenten asemaa koskevia sääntöjä, jotka on vahvistettu 28.9.2005 tehdyllä Euroopan parlamentin päätöksellä 2005/684/EY, Euratom (EUVL 2005, L 262, s. 1) (jäljempänä säännöt). Kanteen kohteena oleva toimi on erityisesti sääntöjen 27 artiklan, jossa säädetään ”hankittujen oikeuksien” ja ”odotusoikeuksien” säilymisestä, vastainen
                           
                        
                              —
                           
                           
                              toisaalta kanteen kohteena olevalla toimella otetaan käyttöön maksu, joka muodostuu erityismaksusta, jonka määrä on viisi prosenttia eläkkeen nimellismäärästä, vaikka maksun käyttöön ottaminen ei kuulu puhemiehistön toimivaltaan SEUT 223 artiklan 2 kohdan nojalla.
                           
                        
            
                  2)
               
               
                  Toinen kanneperuste, joka perustuu olennaisten menettelymääräysten rikkomiseen
                  
                              —
                           
                           
                              yhtäältä kantaja väittää, että puhemiehistö on antanut kanteen kohteena olevan toimen noudattamatta SEUT 223 artiklassa asetettuja sääntöjä
                           
                        
                              —
                           
                           
                              toisaalta kanteen kohteena olevaa toimea ei ole perusteltu riittävästi ja sillä rikotaan siten SEUT 296 artiklan toisessa kohdassa määrättyä perusteluvelvollisuutta ja Euroopan unionin perusoikeuskirjan 41 artiklan 2 kohdan c alakohtaa.
                           
                        
            
                  3)
               
               
                  Kolmas kanneperuste, joka perustuu hankittujen oikeuksien ja odotusoikeuksien sekä luottamuksensuojan periaatteen loukkaamiseen
                  
                              —
                           
                           
                              yhtäältä kanteen kohteena olevalla toimella loukataan hankittuja oikeuksia ja odotusoikeuksia, jotka johtuvat sekä yleisistä oikeusperiaatteista että säännöistä, joissa säädetään nimenomaisesti, että ne säilyvät täysimääräisinä (27 artikla)
                           
                        
                              —
                           
                           
                              toisaalta kanteen kohteena olevalla toimella loukataan luottamuksensuojan periaatetta.
                           
                        
            
                  4)
               
               
                  Neljäs kanneperuste, joka perustuu suhteellisuusperiaatteen, yhdenvertaisen kohtelun ja syrjintäkiellon periaatteiden loukkaamiseen
                  
                              —
                           
                           
                              yhtäältä kantajien oikeuksien loukkaukset ovat suhteettomia kanteen kohteena olevalla toimella pyrittyihin tavoitteisiin nähden
                           
                        
                              —
                           
                           
                              toisaalta kanteen kohteena oleva toimi on kumottava yhdenvertaisen kohtelun ja syrjintäkiellon periaatteiden loukkaamisen vuoksi.
                           
                        
            
                  5)
               
               
                  Viides kanneperuste, joka perustuu oikeusvarmuuden periaatteen loukkaamiseen ja siirtymätoimenpiteiden puutteeseen
                  
                              —
                           
                           
                              yhtäältä kanteen kohteena olevalla toimella loukataan oikeusvarmuuden periaatetta, koska sillä on sääntöjenvastaisesti taannehtivia vaikutuksia
                           
                        
                              —
                           
                           
                              toisaalta kanteen kohteena olevalla toimella loukataan oikeusvarmuuden periaatetta, koska siinä on laiminlyöty toteuttaa siirtymätoimenpiteitä.